החזרת עוברים

החזרת עוברים (באנגלית: Embryo transfer) הוא שלב בתהליך ההפריה החוץ-גופית בו עוברים מוכנסים לרחם האישה מתוך כוונה להרות. העברת עוברי יכולה להתבצע ביום השני או ביום השלישי לאחר ההפריה, או מאוחר יותר בשלב הבלסטוציסט, לאחר חמישה ימים מההפריה. גורמים שיכולים להשפיע על הצלחת החזרת העוברים כוללים את יכולת הקליטה של רירית הרחם, איכות העוברים וטכניקת החזרת עוברים. לפני תחילת הליך ההפריה מחליטים באיזה אופן ישמרו את העוברים בהתאם לנסיבות ההפריה החוץ-גופית. העוברים המוחזרים יכולים להיות "טריים", כלומר מתאי ביצית המופרים באותו מחזור הווסת, או "מוקפאים", כלומר נוצרו במחזור קודם, עברו הקפאה ומופשרים ממש לפני ההחזרה. מחקרים שבוצעו בנושא הראו כי החזרה של עוברים מוקפאים לא הדגימה עלייה בשכיחות של מומים מולדים או הפרעות בהתפתחות ולמעשה, שיעורי הצלחת קליטת ההריון היו גבוהים יותר בעוברים מוקפאים. לאחר שההפריה מתבצעת, יש צורך לבחור את העוברים עם הסיכוי הגבוה ביותר להשרות הריון. ישנן שיטות שונות לבחירת העוברים אותם יש להכניס וביניהן שיטה המבוססת על בחירת העוברים לפי המורפולוגיה (צורה) שלהם. קיימות עדויות משמעותיות לכך שמערכת ניקוד מורפולוגית היא האסטרטגיה הטובה ביותר לבחירת עוברים. בשנים האחרונות ישנם מאמצים לפתח שיטות מדויקות יותר לבחירת העוברים המבוססות על בינה מלאכותית ולמידה עמוקה. שאלה מרכזית נוספת באשר להליך זה כוללת את השאלה כמה עוברים יש להחזיר לרחם האישה. מחד, כמות רבה יותר של עוברים עשויה לשפר את סיכויי קליטת ההריון. מנגד, הריון מרובה עוברים כולל שיעורים גבוהים יותר של סיבוכים בלידה. המספר של העוברים המוחזרים לרחם האישה תלוי בגילה, במספר ניסיונות ההפריה החוץ-גופית ובאיכות העוברים. טרם ההחזרה יש להכין את רירית הרחם להליך. במחזור טבעי החזרת העובר מתרחשת בשלב הלוטאלי, השלב בו רירית הרחם מוכנה לקליטת העובר לאחר הליך הביוץ. בהליכי הפריה רבים המחזור החודשי מושרה בעזרת תרופות, במהלכם האישה מקבלת אסטרוגן במשך כשבועיים ולאחר מכן שילוב של פרוגסטרון ואסטרוגן. ישנן עדויות מוגבלות אשר תומכות גם בהסרת ריר צוואר הרחם לפני ההחזרה. החזרת העוברים יכולה להתבצע לאחר משכי זמן שונים לאחר ההפריה, כאשר לכל תקופה יש את היתרונות והחסרונות שלה. העובר יכול להיות מוחזר בשלב מוקדם יחסית, כיומיים עד ארבעה לאחר ההפריה או שלב הבלסטוציסט, ביום החמישי או השישי להפריה. הליך החזרת העוברים מתחיל בהצבת מפסק בנרתיק כדי לאפשר גישה לצוואר הרחם וניקוי האזור. לאחר מכן, קטטר העברה רך נטען בעוברים ומוחדר דרך תעלת צוואר הרחם לכיוון חלל הרחם. היעד האופטימלי להחדרת העוברים בתוך הרחם מכונה נקודת פוטנציאל ההשתלה (MIP) ומזוהה באמצעות אולטרסאונד תלת-ממדי/ארבע-ממדי. לאחר ההחזרה יש לעקוב באופן הדוק אחר התפתחות העובר. מדיה וקבצים בנושא החזרת עוברים בוויקישיתוף החזרת עוברים, באתר מדיקו החזרת עוברים, באתר הכללית החזרת עוברים בתהליך הפריה חוץ גופית, ההסתדרות הרפואית בישראל, המכון לאיכות ברפואה, מאי 2018 החזרת עוברים אחרי הפריה חוץ גופית, באתר BEOK, ינואר 2016 טיפולי הפריה חוץ גופית, משרד הבריאות, אגף המידע - חטיבה לטכנולוגיות רפואיות, מידע ומחקר, יוני 2023 Cohen J, Simons RF, Fehilly CB, Fishel SB, Edwards RG, Hewitt J, Rowlant GF, Steptoe PC, Webster JM (במרץ 1985). "Birth after replacement of hatching blastocyst cryopreserved at expanded blastocyst stage". Lancet. 1 (8429): 647. doi:10.1016/s0140-6736(85)92194-4. PMID 2857991. {{cite journal}}: (עזרה)תחזוקה - ציטוט: שימוש בפרמטר authors (link) Wennerholm UB, Söderström-Anttila V, Bergh C, Aittomäki K, Hazekamp J, Nygren KG, Selbing A, Loft A (בספטמבר 2009). "Children born after cryopreservation of embryos or oocytes: a systematic review of outcome data". Human Reproduction. 24 (9): 2158–72. doi:10.1093/humrep/dep125. PMID 19458318. {{cite journal}}: (עזרה)תחזוקה - ציטוט: שימוש בפרמטר authors (link) Evans J, Hannan NJ, Edgell TA, Vollenhoven BJ, Lutjen PJ, Osianlis T, Salamonsen LA, Rombauts LJ (2014). "Fresh versus frozen embryo transfer: backing clinical decisions with scientific and clinical evidence". Human Reproduction Update. 20 (6): 808–21. doi:10.1093/humupd/dmu027. PMID 24916455.{{cite journal}}: תחזוקה - ציטוט: שימוש בפרמטר authors (link) Rebmann V, Switala M, Eue I, Grosse-Wilde H (ביולי 2010). "Soluble HLA-G is an independent factor for the prediction of pregnancy outcome after ART: a German multi-centre study". Human Reproduction. 25 (7): 1691–8. doi:10.1093/humrep/deq120. PMID 20488801. {{cite journal}}: (עזרה)תחזוקה - ציטוט: שימוש בפרמטר authors (link) Kamath MS, Mascarenhas M, Kirubakaran R, Bhattacharya S (21 באוגוסט 2020). Number of embryos for transfer following in vitro fertilisation or intra-cytoplasmic sperm injection. Cochrane Database Syst Rev. doi:10.1002/14651858.CD003416.pub5. {{cite book}}: (עזרה)תחזוקה - ציטוט: שימוש בפרמטר authors (link) Groenewoud ER, Cantineau AE, Kollen BJ, Macklon NS, Cohlen BJ (2013). "What is the optimal means of preparing the endometrium in frozen-thawed embryo transfer cycles? A systematic review and meta-analysis". Human Reproduction Update. 19 (5): 458–70. doi:10.1093/humupd/dmt030. PMID 23820515.{{cite journal}}: תחזוקה - ציטוט: שימוש בפרמטר authors (link) Mains L, Van Voorhis BJ (באוגוסט 2010). "Optimizing the technique of embryo transfer". Fertility and Sterility. 94 (3): 785–90. doi:10.1016/j.fertnstert.2010.03.030. PMID 20409543. {{cite journal}}: (עזרה)תחזוקה - ציטוט: שימוש בפרמטר authors (link) Dar S, Lazer T, Shah PS, Librach CL (2014). "Neonatal outcomes among singleton births after blastocyst versus cleavage stage embryo transfer: a systematic review and meta-analysis". Human Reproduction Update. 20 (3): 439–48. doi:10.1093/humupd/dmu001. PMID 24480786.{{cite journal}}: תחזוקה - ציטוט: שימוש בפרמטר authors (link) Jain, John (25 במרץ 2015). "Embryo Transfer". Dr. John Jain on Youtube. נבדק ב-17 בדצמבר 2015. {{cite web}}: (עזרה) Gergely RZ, DeUgarte CM, Danzer H, Surrey M, Hill D, DeCherney AH (באוגוסט 2005). "Three dimensional/four dimensional ultrasound-guided embryo transfer using the maximal implantation potential point". Fertility and Sterility. 84 (2): 500–3. doi:10.1016/j.fertnstert.2005.01.141. PMID 16084896. {{cite journal}}: (עזרה)תחזוקה - ציטוט: שימוש בפרמטר authors (link). הבהרה: המידע בוויקיפדיה נועד להעשרה בלבד ואינו מהווה ייעוץ רפואי.